11/03/2013 | Administración LocalMunicipal
Bergondo
Secretaría
Vehículo abandonado

Vehículo abandonado De conformidade co disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, notificase a seguinte resolución de Alcaldía, xa que intentada a notificación no derradeiro domicilio coñecido non se puido practicar: Resolución da Alcaldía n.º 131/2013 do 21 de febreiro, co seguinte contido: “Por parte da Policía Local deste Concello, deuse traslado da existencia dun vehículo automóbil abandonado na vía pública tipo turismo, marca Ford, modelo Mondeo, de cor gris, con placas de matrícula C-9808-BY, ubicado na vía pública na parte traseira da nave A-11 na rúa parroquia de Guísamo no polígono industrial de Bergondo, mediante informe emitido con data de 10 de febreiro de 2013 (n.º de informe 35-2013). Feitas as averiguacións pertinentes pola policía local, a titular do automóbil resulta ser segundo a base de datos da DXT, Metalpena con C. I. F n.º B-15963846 e con enderezo na parroquia de Cortiñán, nave D-20, polígono industrial de Bergondo, 15165 deste Concello. Logo de ver a definición de residuo sólido urbano, contida no artigo 4 da Lei 10/2008, de residuos de Galicia, onde se inclúen os vehículo abandonados, e, tendo en conta que o artigo 5.2. a) da mesma lei recoñece como competencia dos municipios a xestión dos servizos públicos de recollida, transporte, valorización e eliminación dos residuos urbanos ou municipais de forma directa ou indirecta. Tendo en conta igualmente que o artigo 63 da Lei 10/2008, de residuos de Galicia, e o artigo 46.3. c) da Lei 22/2011, do 28 de xullo, de residuos e solos contaminados, considera como unha infracción grave o abandono, vertido ou eliminación incontrolado de calquera tipo de residuos non perigoso sen que puxera en perigo grave a saúde das persoas ou se producira un dano ou deterioro grave para o medio ambiente. Considerando todo o anterior, RESOLVO: Primeiro. –Incoar expediente n.º 2/2013 para declarar RSU (residuo sólido urbano) e proceder a súa retirada e eliminación por xestor autorizado, o vehículo tipo turismo, marca Ford, modelo Mondeo, de cor gris, con pracas de matrícula C-9808-BY, ubicado na vía pública na parte traseira da nave A-11 na rúa parroquia de Guísamo no polígono industrial de Bergondo que segundo a base de datos da DXT pertence a Metalpena con C. I. F n.º B-15963846 e con enderezo na parroquia de Cortiñán, nave D-20, polígono industrial de Bergondo, 15165 deste Concello. Segundo. –Requirir á propietaria do vehículo para que proceda á súa retirada da vía pública no prazo de quince (15) días hábiles, contados desde o seguinte á recepción da presente resolución. Durante igual prazo poderá formular cantas alegacións estime oportunas e presentar os documentos que estime necesarios. Advertir á titular do automóbil que, de non ser retirado no prazo indicado procederá a declararse como RSU e será entregado a un xestor autorizado correndo a titular do vehículo con todos os gastos que tales actuacións poidan ocasionar. Así mesmo procederá a incoar expediente sancionador por abandono de residuo na vía pública, na súa contra. Terceiro. –Notificar a presente resolución á titular do vehículo.” O que se lle notifica aos interesados, en cumprimento do establecido no artigo 58 da Lei 30/1992, do 26 de novembro, de réxime xurídico das administracións públicas e procedemento administrativo común, facéndoselle saber que: A citada resolución por tratarse dun acto de trámite non poderá ser obxecto de recurso administrativo algún, sen prexuízo de que en calquera momento do procedemento o interesado poderá formular cantas alegacións estime oportunas e que contra a resolución que poña fin ao procedemento poderán interpoñerse os recursos que contra a mesma resulten procedentes. Bergondo, 1 de marzo de 2013. A alcaldesa Alejandra Pérez Máquez